Man ernstig beseer deur buffel | Maroela Media
'n Beroepsjagter van Modimolle in Limpopo is in 'n ernstige toestand in 'n hospitaal in Polokwane nadat 'n buffel hom Dinsdag gegaffel het.
FC Prinsloo word na verneem word steeds onder swaar verdowing gehou nadat dokters gisteraand ure lank gewerk het om sy beserings te behandel. Een van sy longe is glo deurboor.
Sy vrou, Estelle, is by hom in die hospitaal.
Die voorval het in die omgewing van Makuya, in die noordooste van Limpopo, gebeur. Prinsloo, wat kliënte op 'n jagtog geneem het, is beseer toe die buffel, wat glo in 'n strik gevang is, hom gegaffel het.
Die presiese besonderhede oor hóé die voorval gebeur het, is in dié stadium nog onduidelik.
Hy is klaarblyklik per helikopter na Musina gevlieg en van daar met 'n ambulans na 'n hospitaal in Polokwane geneem.
Stephan van der Merwe, eienaar van Bushmans Quiver, die jagonderneming vir wie Prinsloo werk, het gesê die familie wil in dié stadium nie kommentaar lewer nie.
Die Professionele Jagtersvereniging van Suid-Afrika (Phasa) se Bewarings-en-bemagtigingsfonds het intussen met 'n geldinsamelingsprojek vir Prinsloo begin.
Prinsloo het nie 'n mediese fonds nie en die geld word ingesamel om hom na 'n private hospitaal in Polokwane oor te plaas.
"Maak asseblief julle harte oop en doen 'n skenking vir FC. Hou hom ook in julle gebede," het die fonds versoek.
Mag die een wat die strik gestel het gekry en beboet word. Dis eintlik na regte sy skuld dat hierdie ding gebeur het!!
Spoedige beterskap vir die man.
Sterkte… ! Hoop die poachers wat die strik gestel het gaan die volgende slagoffer wees. `n Beseerde buffel is niemand se speelmaat.
What happened with injuries on duty? WCA?
Mense soos ons wat naby aan die natuur lewe kry dikwels seer a.g.v die gevare wat ons omgewing inhou, mens verruil dit egter vir niks. Ek glo dat ons Skepper jou sal gesond maak. Sterkte aan FC en familie.
Klomp gewetenlose diere mishandelaars, mag hul boet, dit is mos besering aan diens wat mediese behandeling aanbetref.